
PROJEKTS uz 26.10.2026.

vēlamais datums 
 ārkārtas domes sēdē: 04.11.2026.
sagatavotājs: Gunta Dundure
Lelde Balode 
ziņotājs: Lelde Balode
	LĒMUMS	
Ādažos, Ādažu novadā
				
2026. gada 4. novembrī					Nr.«DOKREGNUMURS»	


Par dalību EKII finansēto projektu atklātā konkursā “Plūdu risku mazināšanas, novēršanas un noturības pret plūdiem veicināšanas pasākumi pašvaldībās” ar projektu “Polderu sūkņu staciju pārbūve plūdu risku mazināšanai Ādažu novadā”

Ministru kabinets 2026. gada 29. septembrī apstiprināja noteikumus Nr. 606 “Emisijas kvotu izsolīšanas instrumenta finansēto projektu atklāta konkursa “Plūdu risku mazināšanas, novēršanas un noturības pret plūdiem veicināšanas pasākumi pašvaldībās” nolikums” (turpmāk – Konkurss), kas paredz atbalsta sniegšanu pašvaldībām tādu pasākumu īstenošanai, kas veicina pielāgošanos klimata pārmaiņām pasākumu īstenošanu apdzīvotās vietās (pilsētās un ciemos).
Konkursa mērķis ir mazināt plūdu riskus, novērst plūdu izraisītās sekas un paaugstināt pašvaldību apdzīvoto vietu noturību pret plūdiem, vienlaikus sekmējot Latvijas pielāgošanās klimata pārmaiņām plāna laika posmam līdz 2030. gadam un pašvaldību politikas plānošanas dokumentu īstenošanu pielāgošanās klimata pārmaiņām jomā.
Konkursa ietvaros viena no atbalstāmajām aktivitātēm ir plūdu risku mazināšanai un novēršanai, kā arī noturības pret plūdiem veicināšanai paredzētas infrastruktūras izbūve, pārbūve un atjaunošana (turpmāk – aktivitāte 22.1).
Aktivitātes 22.1. īstenošanai pieejamais Emisijas kvotu izsolīšanas instrumenta (turpmāk – EKII) finansējums ir 35 500 000 euro, Viena projekta īstenošanai pieejamais EKII finansējums ir līdz 2 000 000 euro (ieskaitot). 
Maksimālā pieļaujamā EKII atbalsta intensitāte ir 85 % no projekta kopējām attiecināmajām izmaksām. Atlikušo finansējuma daļu nodrošina pašvaldība no sava budžeta.
Apstiprinātā projekta īstenošanas termiņš nedrīkst pārsniegt 60 mēnešus no dienas, kad stājies spēkā starp projekta iesniedzēju un Vides investīciju fondu noslēgtais projekta līgums.
Pamatojoties uz konkursa paredzētajiem nosacījumiem un izvērtējot Ādažu novada pašvaldības tehnisko kapacitāti plūdu risku mazināšanai, preventīvo pasākumu īstenošanai un operatīvai reaģēšanai plūdu apdraudējuma situācijās, Ādažu novada pašvaldības aģentūra “Carnikavas komunālserviss” (turpmāk – Aģentūra) ierosina piedalīties EKII finansēto projektu atklātajā konkursā, iesniedzot projekta iesniegumu konkursa paredzētās aktivitātes 22.1. ietvaros – “Polderu sūkņu staciju pārbūve plūdu risku mazināšanai Ādažu novadā” (turpmāk – projekts).
Projekta iecere paredz mazināt un novērst plūdu riskus Ādažu novadā, pārbūvējot divas polderu sūkņu stacijas – Eimuru-Mangaļu polderu sūkņu staciju “Mangaļi” un Laveru poldera sūkņu staciju “Laveri”. Abās polderu sūkņu stacijās esošās sūkņu iekārtas ir fiziski un tehnoloģiski novecojušas, un pēdējos gados to ekspluatācijas laikā regulāri rodas tehniski bojājumi, kuru novēršanai nepieciešami bieži un finansiāli ietilpīgi remontdarbi. Ņemot vērā iekārtu tehnisko stāvokli un to būtisko nozīmi polderu teritoriju aizsardzībā pret applūšanu, ir nepieciešama abu sūkņu staciju pārbūve, paredzot esošo sūkņu iekārtu nomaiņu pret jaunām iegremdējamām sūkņu iekārtām un automatizētas vadības sistēmas izbūvi, lai nodrošinātu efektīvu, drošu un nepārtrauktu ūdens atsūknēšanu automātiskā darbības režīmā. Sūkņu stacijās paredzēti infrastruktūras un iekārtu pārbūves darbi, t.sk. krājbaseina nogāžu un gultnes formēšana. Abas polderu sūkņu stacijas ir hidrotehniskās būves, kas atrodas Ādažu novada pašvaldības īpašumā un apsaimniekošanā. To pārbūve ir būtiska polderu meliorācijas sistēmu darbības nepārtrauktības nodrošināšanai, plūdu risku mazināšanai un apkārtējo apdzīvoto teritoriju aizsardzībai pret applūšanu.
Projekta kopējās plānotās izmaksas ir 3 150 908 euro, no kurām 2 000 000 euro (63,47 %) paredzēts segt no EKII finansējuma, savukārt 1 150 908 euro (36,53 %) veido pašvaldības līdzfinansējums, ko paredzēts nodrošināt no pašvaldības budžeta līdzekļiem.
Projekta apstiprināšanas gadījumā būs iespējams saņemt avansa maksājumus līdz 60 % apmērā no projektam apstiprinātā EKII finansējuma. Avansa maksājuma apmēram jābūt pamatotam ar projekta naudas plūsmu, un finansējuma saņēmējam jāspēj pieprasīto avansu izlietot sešu mēnešu laikā attiecīgā saimnieciskā gada ietvaros. Avansa maksājumus var veikt vairākās daļās, ievērojot nosacījumu, ka kopējais avansa un starpposma maksājumu apjoms, ieskaitot saņemto avansa maksājumu, nepārsniedz 90 % no projektam apstiprinātā EKII finansējuma.
Lai izvērtētu darbību kopumu un pamatotu nepieciešamās investīcijas infrastruktūrā, kas nodrošinātu plūdu risku mazināšanu ilgtermiņā, Aģentūra veiks izmaksu un ieguvumu analīzes (turpmāk - IIA) izstrādi. IIA izstrādei nepieciešamo finansējumu 3000 euro apmērā aģentūra paredzēs 2026.gada budžeta grozījumos. 
Projekts atbilst Ādažu novada Attīstības programmas 2021.–2027. gadam vidēja termiņa prioritātei un investīciju plānam:
1) VTP2 “Darbspējīgas polderu un citas meliorācijas sistēmas” rīcības virziena RV2.1 “Polderu un citu meliorācijas sistēmu attīstība un atjaunošana” uzdevuma 
· “U2.1.1: Uzturēt polderu teritorijas” pasākumam “Ā2.1.1.1. Polderu teritoriju attīstība”;
· “U2.1.3 “Novērst/mazināt plūdu riskus)” pasākumam C2.1.3.1.”Laveru sūkņu stacijas rekonstrukcija” un pasākumam C2.1.3.3. “Eimuru-Mangaļu poldera sūkņu stacijas “Mangaļi” pārbūve”. 
Pamatojoties uz Pašvaldību likuma 4. panta pirmās daļas 2.punktu un Ministru kabineta 2026. gada 29. septembra noteikumiem Nr. 606 “Emisijas kvotu izsolīšanas instrumenta finansēto projektu atklāta konkursa “Plūdu risku mazināšanas, novēršanas un noturības pret plūdiem veicināšanas pasākumi pašvaldībās” nolikums”, kā arī ņemot vērā pašvaldības Projektu uzraudzība komisijas 16.09.2026 atzinumu, Ādažu novada pašvaldības dome
NOLEMJ:
1. Konceptuāli atbalstīt Ādažu novada pašvaldības dalību Emisijas kvotu izsolīšanas instrumenta finansēto projektu atklātajā konkursā “Plūdu risku mazināšanas, novēršanas un noturības pret plūdiem veicināšanas pasākumi pašvaldībās” Ministru kabineta 2026. gada 29. septembra noteikumu Nr. 606 22.1. apakšpunktā paredzētās aktivitātes “Plūdu risku mazināšanai un novēršanai, kā arī noturības pret plūdiem veicināšanai paredzētas infrastruktūras izbūve, pārbūve un atjaunošana” ietvaros, iesniedzot projekta “Polderu sūkņu staciju pārbūve plūdu risku mazināšanai Ādažu novadā” iesniegumu un paredzot kopējo indikatīvo finansējumu 3 150 908 euro apmērā, tajā skaitā EKII finansējums 2 000 000 euro (63.47 % no kopējās summas), bet pašvaldības līdzfinansējums 1 150 908 euro (36.53 % no kopējās summas).  
2. Uzdot:
2.1. Centrālās pārvaldes Attīstības un projektu nodaļai sadarbībā ar pašvaldības aģentūru “Carnikavas komunālserviss” sagatavot un līdz 22.01.2027 (ieskaitot) iesniegt projekta pieteikumu Vides investīciju fondam. 
2.2. Ādažu novada pašvaldības aģentūrai “Carnikavas komunālserviss” organizēt un veikt projekta ietvaros paredzēto divu polderu sūkņu staciju pārbūvei nepieciešamās publiskā iepirkuma procedūras atbilstoši normatīvo aktu prasībām. 
2.3. Centrālās pārvaldes Attīstības un projektu nodaļai papildināt Ādažu novada Attīstības programmas (2021-2027) Rīcības plāna uzdevumu “U2.1.3: Novērst / mazināt plūdu riskus” ar jaunu pasākumu “C2.1.3.6. Projekta “Polderu sūkņu staciju pārbūve plūdu risku mazināšanai Ādažu novadā” īstenošana” (atbildīgais – pašvaldības aģentūra “Carnikavas komunālserviss”, Attīstības un projektu nodaļa; izpildes termiņš 2026.- 2031.; Finanšu resursi – ES fondu finansējums, Pašvaldības finansējums; indikatīvais finansējums 3 150 908 euro; Iznākuma rādītāji – Projekta ietvaros paredzēts mazināt un novērst plūdu riskus Ādažu novadā, pārbūvējot divas polderu sūkņu stacijas – Eimuru-Mangaļu polderu sūkņu staciju “Mangaļi” (saistīts ar pasākumu “C2.1.3.3. Eimuru-Mangaļu poldera sūkņu stacijas “Mangaļi” pārbūve”) un Laveru poldera sūkņu staciju “Laveri” (saistīts ar pasākumu “C2.1.3.1. Laveru sūkņu stacijas rekonstrukcija”).
3. Projekta apstiprināšanas gadījumā paredzēt pašvaldības līdzfinansējumu un ar projekta īstenošanu saistītos izdevumus 1 150 908 euro apmērā pašvaldības Centrālās pārvaldes Attīstības un projektu nodaļas attiecīgā gada budžetā.
4. Pilnvarot pašvaldības domes priekšsēdētāju parakstīt ar projekta sagatavošanu un īstenošanu saistītos dokumentus.
5. Paredzēt 3000 euro pašvaldības Aģentūras 2026. gada budžeta tāmē ieguldījumu ekonomiskā pamatojuma un izmaksu un ieguvumu analīzes izstrādei.
6. Lēmuma izpildes kontroli uzdot pašvaldības izpilddirektoram.

Pašvaldības domes priekšsēdētājs						G. Miglāns 

